
sat 
APIE DIEVĄ. 


Pamatęs tuodu žodžiu „Apie Dievą“, gerasis Skai- 
tytojas gal padūmos: „Na tai jau ir pasirinkta, apie ką 
rašyti! Net nuobodu... 

Turėk truputį kantrybės, Skaitytojau! Priversk sa- 
ve dar truputį toliau paskaityti: tikuos, jog nebus taip 
jau nuobodu. Galų gale, ir nuobodžio del Dievo pa- 
kentėti apsiimtų tas, kas Dievą tikrai myli. Ką aš są- 
kau? Tam, kas Dievą myli, niekados nenuobodu klau- 
syti apie savo mylimąjį. 

„O juk ir naujų, ir įdomių dalykų galima apie 
Dievą papasakoti, 'net ir labai ilgai pasakojant. Ne- 
dyvai: Dievas yra toks didis, nelyginant kokios did 
marės: kad ir kažkiek iš jų semtumei savo mažučiuku 
samtelių — protuku, toli gražu viso vandens neiš- 
semsi. Sako, būk šv. Augustinas vienu laiku labai 
stipriai ir daug mąstęs apie šv. Trejybės paslaptį, kad 
ją geriau suprastų. Išėjęs į pajūrį pasivaikštinėti, Ir, 
ten vaikštinėdamas, vis mąstęs. Tik štai pamatęs ma- 
žą vaiką besėdintį prie pat vandens, išsikasusį mažą 


„ duobelę smėly ir sraigio kaušeliu besemstantį vandenį 


iš jūros ir bepyliojantį į duobelę. Šventasis labai nu- 
stebęs. „Ką tu čia darai?“ paklausęs vaikutį. „Gi no- 
riu išsemti tą jūrą ir supilti į tą duobelę“. „Eik, eik, 
mažyti! Ir ką tu tatai sugalvojęs! Juk išsemti jūros 
tu niekada neįstengsi, o dar labiau negalėtumei to van- 
„dens supilti į tokią mažą duobelę!* Tada vaikelis at- 
sakęs: „Ar žinai ką? Juk aš greičiau išsemsiu visą 


| jūros vandenį ir supilsiu jį į šitą mažutę duobelę, negu 


U suprasi šv. Trejybę!“ Ir suprato šv. Augustinas, 
g ne paprastas koks vaikelis yra, o Dievo angelas, 


Ąą jam tokią gražią tiesą pasakė, 

Taip. Dievas yra toks didis, Jame yra tokių gra- 
žių ir tiek daug tiesų, jog galima apie Jį vis ką nors 
gražu ir įdomu pasakyti, by tik žmogus sugebėtumei. 

Todel bandysim šį - tą apie Dievą papasakoti. Ir 
kokį (ni ir brangesnį dalyką begalėtumėm ki- 
tą rasti = 

Meldžiame skaityti. Ir laimingi būtumėm, kad 
ilgainiui ne vienas skaitytojas įsitikrintų ir pajustų, 
jog malonus yra Viešpats (Ps. 09) ir jog gera prie Jo 
būti (Mat.17, 4). 


KĄ REIŠKIA TAS ŽODIS „DIEVAS'. 


Tiek sykių savo amžiuje esame meldęsi į Dievą? 
tek kartų ir be reikalo šnekoje pavartojame tą vardą“ 
o gal nesame niekados save paklausę, ką reiškia tas 
pats žodis „Dievas“, iš kur tas žodis yra kilęs. 
Turim, pavyzdžiui, vardą „Antaną“; jis yra kilęs iš 
grekų kalbos; toje kalboje yra žodis „anton,“ kuris 
lietuviškai reiškia „žydįs“. Taigi, Antanas reiškia 
„Zydįs“. 

2 Ką reiškia žodis „Dievas“ ir iš kur tas žodis 
yra kilęs 

Visų pirma, reikia pastebėti, jog Dievas ir daugelyj 
kitų kalbų vadinas labai panašiai: 
lietuviškai — Dievas, 
latviškai — Deews (tark Dievs), 
žemaitiškai — Dijvs arba Dyvs, 
prancūziškai — Dieu (tark Dje), 
itališkai — Dio, 
ispaniškai — Dios, ' 
lotyniškai — Deus, 

grekiškai — Theos (lark Teos), 

o vyriausiasis dievukas pas grekus —Dzeus, 
dzukiškai (toki lietuvių tarmė) — Dzievas, 
sanskritiškai — Devas. 

Mokslo vyrai tvirtina, jog tas žodis yra kilęs iš 
žodžio deivos, deievos, kurs reiškia šviesus, dangus. O 
kokioj kalboj buvo vartojamas tas deivos? Labai - labai 
senai tos tautos, kurios dabar gyvena Europoj, buvo 
viena tauta ir kalbėjo viena kalba; tik vėliau ta tauta 
pamažėli suskilo; atskiros dalys apsigyveno atskirai, 
ir jų kalba palengvėli, per ilgus amžius, stipriai per- 
simainė; pasidarė naujos kalbos, kurios jau žymiai sky- 
rėsi nuo kita -kitos ir nuo anos vienos protėvių kalbos. 

Taigi, kol tos atskiros tautos dar nebuvo stipriai 
permainiusios savo senosios prokalbos, jų buvo var- 
tojamas bendras žodis dcia, lietuviškai — šviesti. Iš 
to tatai žodžio ir yra kilęs anas deivos, 0 iš šio — 
mūsų Dievas. 

Ir kas labai įdomu, jog tokiose senose kalbose, 
kaip sanskritų, lotynų ir lietuvių (lietuvių kalba yra 
labai-labai sena, viena seniausių kalbų), Dievas vadi- 
nas labai panašiai: sanskritiškai — Devas, lotyniškai 
— Deus, lietuviškai — Dievas; o yra ir kitų kalbų, 
kurios turi panašų vardą; iš to galima lengvai suprasti, 
jog gilioje senovėje visos tos tautos garbino vieną 
Dievą, o ne daug dievukų; tik vėliau pamažėli jos 
buvo užmiršusios vieną tikrąjį Dievą ir buvo pradė- 
jusios garbinti įvairius dievukus, iki priėmė tikrąjį Kris- 
taus mokslą ir pradėjo vėl garbinti vieną tikrąjį Dievą. 

IR KAM JIS SLAPSTOS? 


Vasarėlė. Malonus vakaras. Sodne takeliu vaikš- 
čioja ten ir atgal du moksleiviu, du draugu: Jonas ir 
Petras. Kad prieitumėm arčiau, išgirstumėm, jog juo- 
du rimtai ir karštai šnekas. Snekas, matyt, apie Dievą 
nes kartkartėmis pasigirsta tas vardas, Jonas valan- 
domis kažką Petrui karštai, prisimygdamas, aiškina, 
lyg steigdamasis įtikinti. Petras atsidėjęs klausos; bus 
jau kartais lyg kad besutinkąs; bet žiūrėk — ir vėl 
jau galvą į šalis Kraipo: nebesutinka, abejoja; ir girdi- 
me retkarčiais tą keistą klausimą, kurį Petras atstato 
Jonui, tartum kokią ragotinę: „Ir kam Jis slapstos?“ 

Įdomu, ką tat reiškia. Eikim prie jų. 

— Sveiki, draugai! Apie ką čia taip karštai rodą 
braukiate? Jei nesislepiate, gal leisit ir mums paklausyti? 

Pasisveikinom, Susėdom po sena liepa ant suo: 
lelio. Jonas ir sako: 

— Tai, mat, vis apie tą patį: apie Dievą. Aš 
Petrui pė Dievas yra... ož : 

— o Jis I slapstos, jeigu yral? — pėr- 
traukė Petras. as a 

— lr vėl tą pačią dainelę! Na, tik paklausykit 
Tamstos, ar aš nepakankamai jam paaiškinau... 

— Ol, ol! ir jie tuoj pamatys, jog nepakanka“ 
mai! — atšovė draugas, karščiuodamasis. Kad jau: 
nuoliai kartais nesusibartų, aš įsiterpiau: taikiu, rami- 
nančiu balsu sakau: 

— Labai—labai įdomų klausimą juodu beturinčiu! 
Malonu bus mums paklausyti! 

— Ar ne tiesa?! sušuko Jonas, su žibančiomis 
akimis, iškaitusiu veiduku: 

| + — Ar aš nesakiau, jog tai — be galo įdomūs 
dalykai... Taigi, šnekėjova su Petru apie Dievą. Aš įro- 
dinėjau, jog Dievas yra. Petras nieko nebegalėjo man 
prikišti... 

Petras karštai įsikišo: 

— Kaip ne?! Jeigu Dievas yra, tai kodel mes Jo 
nematome? 

„— Girdit? Ot jis vis šitaip, vis tą patį! Aš jam 
"aiškinau, jog mes Dievo matyt negalime, nes Dievas 
yra dvasia, o mūsų akys kūniškos... 

| — O kodel Dievas nepadaro mūsų akis tokias, 
| kad mes Jį galėtumėm regėti? Nejaugi negali to pa- 
| daryti? Juk sakai, po paskutiniojo tesmo visi šventieji 
| matysią Dievą danguje, o jų kūnai, jų akys būsią tie 
| patys, kuriuos čia žemėje bus turėję! 

— Kad mes čia Dievą matytumėm, tai jau čia 
mums būtų dangus. O Dievas nori, ir taip pridera, 
kad mes dangų pirma užsipelnytumėm, čia žemėje 
vargdami,kentėdami, kovodami su blogybe,stengdamies 
pasidaryti dori it šventi — ir tiktai tada išvysime Die- 
vą ir būsim danguj. 7 
„ — Nėra reikalo, kad Dievas čia, žemėje, būtų 
nuolatos matomas: užtektų, kad jis žmogui pasi- 
rodytų keletą kartų per gyvenimą. Ir tai jau žmogus 
Jo niekada nebeužmištų. Ir nebebūtų tų juodų abejo- 
jimų. Visi tikėtų. Visi gyventų dorai, nes atmintų 
 anuos Dievo pasireiškimus ir bijotų! O dabar... Kodel 
gi Dievas nepasirodo? Taip sunku tikėti! 

— Man gana aišku, kodel Dievas nesirodo žmogui, 
"ir dar po kelis kartus per gyvenimą. Dievas yra toks 
"didis, toks baisus, toks gražus sykiu ir meilingas! 
„Kad Jis žmonėms rodytųs po keletą kartų per gyve- 
"nimą, taip tai įsimigtų į žmonių atmintį, taip patrauk- 

lų prie gero, o atbaidytų nuo blogo, jog žmonės 
beveik be jokios sunkybės, be jokios pastangos bėg- 
tų prie gero, o trauktųs nuo blogo, nelyginant tas 
vaikas, motutės už rankos vedamas, būtinai bėga ten, 
kur motutė "nori. Koks tad bebūtų žmogaus nuopel- 
nas?! Juk per pigiai galėtų pasidaryti doras ir šventas! 


Ir jokiu būdu nebebūtų vertas tokio didelio užmo- 


kesnio, kaip kad yra dangus! 

—Tad galėtų Dievas pasirodyti žmogui tik kokį vie- 
ną sykį. Tada nebūtų taip jau perdaug lengva užsipelny- 
li dangų. Bet vis delto kaip būtų gera ir ramu! Žino. 
čiau tikrų tikriausiai, jog Dievas iš tikrųjų yra! 

— Na, kad Dievas žmogui pasirodytų tik vieną 
sykį per gyvenimą, tai tas, kas nenori tikėti,ir tuo- 
nė) netikėtų; pasakytų: man pasivaideno, ar kaip 

aip. 


— O ar negalėtų Dievas taip pasireikšti, kad 
jokio abejojimo negalėtų bebūti? 

— Kad tu įvairių dalykų iš Dievo ir bereikalau- 
jąs! Tai tą padaryk, tai šitą!.. Ar to ne per daug jau? 
Ar ne per drąsu? — čia įsikišau aš, nenoromis nu- 
nusišypsojęs: 

— Tik pagalvok! Vis tiek nieko gero neišeitų, 
kad Dievas ir išpildytų tavo geismą. Jeigu, Dievas 
tau pasirodytų jaunystėje, tai lig galo amžiaus tu vis 
tiek gerokai pamirštumei, to pasirodymo įspūdis ge- 
rokai išdiltų, ir tau vis tiek nelengva bebūtų tikėti ir 
dorai gyventi. Taip pat, jei Dievas pasirodytų am- 
žiaus viduryj. O jeigu! pasirodytų amžiaus gale, tai 
jau būlų perdaug gerai — tau būtų perdaug 
lengva dorai pabaigti gyvenimą, ir nebevertas bū- 
tumei amžinojo užmokesnio... Matau, jog tu nori man 
kažką pasakyti. Suprantu; tu nori pasakyti: Dievas 


| 
| 
Į 


L Lija ma Lk bai o i a A E ROOM 


"*.„ „SRS, M. 


AE į 


galėtų pasirodyti žmogu! tokiame amželyj, kad žmo- 
guibūtų paskiau nei per lengva, nel per sun- 
ku tikėti ir dorai gyventi. O aš tave paklausiu: del 
ko tu manai, jog dabar žmogui per sunku tikėti 
Ir gražiai, padoriai gyventi?! Dievas yra be galo pro- 
tingas: Jis žino, kiek sunkybės ant žmogaus užkrau- 
ti, kad žmogus būtų vertas amžino užmokesnio. Jei- 
gu Dievas šitiek sunkybių ant mūsų uždėjo, vadinas, 
šitiek, kaip nuseikėtai, ir reikia už dangų užmokėti! 
Jeigu Dievas mums nesirodo, tai reiškia, jog taip ir 
L reikia, jog, jei būtų kitaip, tai jau mūsų tikėjimas bū- 
tų per pigus.. Bet ką aš sakau: Dievas nesirodo?! 
Broleli, tik paimk Šv. Raštą! rasi ten, jog daug kartų 
Dievas yra pasirodęs; tai liudija tokie vyrai, kuriais 
galime visai pasitikėti, o kurie patys Dievą ir matė. Imk 
L skaityk šventųjų gyvenimus. Pasiskaityk, kiek stebuk- 
lų yra padaręs Dievas Liurde, vadinas, kiek kartų yra 
ten pasireiškęs! Tačiau ko mes daugiau iš Dievo be- 
| galim norėti?! Juk Dievas yra nuolat ir visur re- 
gimas! 

į — Kaip tatai? —pirmoj valandoj be galo nustebęs, 
| paklausė Petras, Ir žiūri į mane išplėstom akim; net 
 prasižiojo burna. 

— O gi tik pasižvalgyk aplinkui! Koks tas pa- 
saulis gražus! Kaip viskas jame gražiai, tiksliai, pro- 
tingai surėdyta, pradedant nuo menkučio augmenėlio 
ir baigiant žmogum! „Kiek čia visur matyti proto! Ne- 
bent reiktų neturėti sveiko proto, kad nematytum, jog 
| vis tai negalėjo atsirasti, pasidaryti taip sau, savaime, 

"be protingiausio Tvėrėjo. Senovėje Makabėjų motina 
sakė sūnui: „Meldžiu, sūnau, kad žvilgterėtumei į 
dangų ir žemę ir į viską, kas juose yra, ir suprastu- 
mei, jog iš nieko padarė tai Dievas“ (2 Mak, 7). Bro- 

lau, aš manau, jog tu nebūsi inažiau protingas už tą 
senovės šventąją moteriškę ir už septynis jos sūnus— 


didvyrius kankintinius.. Aš matau, jog ir tu taip pat 1 


manai, kaip ir jie... 

— Taip tai taip... bet kad vis dar lenda abejonė... 
susimąstęs, palengvėl žodį po žodžio ištarė Petras. 

— Aš manau, jog tavo sieloj yra kažkoki rakš- 
tis, kuria kolei ištrauksl, vis tau sopės — ta abe- 
jonė.., Nesupyk ant manęs, Petriuk, kad aš patariu tau, 
kai 4 gultų, padaryti apyskaitą su Dievu, Ir pas:- 
melski. 

Petras valandikę tylėjo, užverstą galvą atrėmęs 
į liepos stuobrį ir žiūrėdamas kažkur aukštyn. Galop 
ištarė susimąstęs: 

— Taip, pasimelsiu. 

Ir nutilo. Tylėjome visi. Kažkaip rimta mums 
buvo širdyse. Ir šilta. Išplaukė į dangų didelis—dide- 
lis mėnuo ir maloniai žiūri į mus. Kvepiąs vė- 
jelis Svelniai glosto mums veidus. Sodne tylu 
ir paslaptinga. Paslaptis visur aplinkui. Jaučiame kaž- 
ką Neregima, kas regi mus, tiesiog į sielos gilumą 
mums žiūri. Bugšiu, kariu ir gera.. Šiurpulys kartkar- 

' tėmis per nugarą bėga... Ir sėdėtumei taip žmogus, 
sėdėtumei, rodos, amžinai!.. O kaip bus ten, kur Bie: 
vą matysim veidas | veidą?! 


MANAI AAS 


MINTIS-NENUORAMA. 


Mikas, laimingai pErplaukęs per kvotimų verpe- 
tus ir išlipęs į ramųjį raštą, tokį šviesų ir taip gra- 
žiai vadinamą „aštuntoji klasė“, parvažiavo pas tėvu- 
kus atostogų. Pasižmonėjęs ligi soties su saviškiais, 

įšlandžiojęs po visus gimtuosius kampelius, kur tokie 
malonūs pargrįžusiam, sveikai pamiegojęs lig šeštos 
"ryto, ūmai atsisėdo lovoj, pajutęs saulės bučkį, pra- 
trynė akis—dangus toks žydras, toks tyras! Mikas 
skubiai apsirėdė, sukalbėjo poterius, užsikando Ir, pa- 
siėmęs meškerę, nuėjo į paupį. 


Minija, visai pasislėpusi žaliuojančių žilvyčių jū- 

„roje, seka savo paslaptingą pasaką. Kai įsiklausysi, 
„sunku beatsitraukti! Mikas atsargiai, nusitverdamas už 
lanksčiąsias žilvyčių vytis, kad nenuslystų į gilųjį du- 

burį, nusileido. aukštu skardžiu arčiau prie vandens. 

Dabar niekas jo nebemato, irjis nieko nebemato kito, 

vien mėlynę aukštai, aplinkui žalumos jūrą, apačioj auk- 

sadugnę upę. Užmetė meškerę ir žiūri į plūdę. Štai 

laibutės aukšlės, lyg nesubrendusios dar mergiotės-mo - 

kinikės, išbėgusios iš klasės, linksmai žaidžia pačiu 

paviršium. Giliau--ana, rimta raudė, raudonakė-raudon- 

plunksnė, atsargiai plaukia pro užbarzdinės šalį, vien 

godžiai žvilgterėjusi į užkabintą vabaliuką... O iš aukštu- 

mos ir iš visų šalių plaukia, liejas, byra, trupa įvairiausi 


“ garsai: tai gieda savo giesmę Tvėrėjui dangaus ertvė ir 


"miškas, ir lanka.. Po kojomis ta upė-burtininkė, mėls- 
"vai-gelsvai-žalsva, vilioja akį; teka, teka amžinai į kaž- 


“kokį nežinomą tolį ir tyliai kažką žmogui šnibžda... 
“ar žavi. Taip, žavi: kai įsižiūri ir įsiklausai, tai viską, 


“kas aplinkui, užmiršti; žiūrėtumei-žiūrėtumei, klausy- 
tumei-klausytumei! O. minčių mintys, lyg anie debe- 
| sėliai-plunksnelės danguose, tyliai plaukioja aplink ta- 
vo galvą. 

Ir Mikas užmiršo savo meškerę ir savo darbą 
Kažkokios nepaprastos mintys-nenuoramos apspito jį; 
tokios rimtos, o dyvinai aiškios! 


Kodel šilas, va, ešeriukas pilkai-juodai margas, 
o ne sidabra ar auksaspalvis? juk galėtų ir šitoks būti! 
Kodel jis storas,o ne plonas, kaip ta aukšlė? Kodel ja 
nugaros plunksna kieta dygliuota? juk galėtų būti švel- 
ni! Kodel jis neišauga toks didelis, kaip išauga lyde- 
kos? Iš tikrųjų, galiu įsivaizduoti daugybę kitoniškų eše- 
rėlio išvaizdų; protas man sako, jog visos tos išvaiz- 
dos yra galimos, jog jos visos galėtų būti:gyventi tik- 
rumoj.. O kodel tegyvena tiktumoj tik šita viena išvaiz- 
da, tartum kas ją būvo išsirinkęs iš visų kitų galimųjų 
ir sutvėrė... 

Taip, išsirinko ir sutvėrė... Sutvėrė Dievas. 

Arba štai vandens gėlė lūgnas: lapai, it lėkštės, 
plūduri; stiebas ilgas ir stipras, lyg botkotis; žiedelis 
—geltona,žema, plati karūnėlė su standria širdelė vi- 
dury. O juk galėtų jis K p visai kitoks: lapai maži, 
stiebas kietas ir storas, žiedas mėlsvas ir didelis taip 
ir toliau; arba dar ir dar kitoks galėtų būti. Galė- 
tų! protas tai aiškiai mato. 

Ana, tie paukščiai, kur laisvi ir linksmi skraido 
po mėlynąją ertvę, galėtų būti visai kitokie. Juk kiek 
mes galim išgalvoti vis kitokių ir kitokių paukščių 
išvaizdų! Ir visos tos išvaizdos galėtų gyventi iš 
tikrųjų. Galėtų —protas aiškiai mato! Tačiau iš visų 
tų galimųjų išvaizdų kažkas tartum išsirinko tik tas, 
kurios dabar gyvena, ir pagal tas išvaizdas padarė gy- 
vus kūrinius... 

Al Taip, išsirinko ir padarė... Padarė Dievas, 

ir Taip ir visas pasaulis galėtų būti kitoks, ir dar, 
' Ir dar. kitoks, visai kitaip surėdytas. Ir tokių vis 
kitaip surėdytų pasaulių galim įsivaizduoti labai 
daug. O kodel tikrtumoj yra šitas dabartinis, o ne ki- 
toks pasaulis? Aišku, jog tokio, o ne kitokio pasau- 


L ELS 


"Iio kažkas norėjo, kažkas tokį, o ne kitokį pasirinko 


planą ir pagal jį padarė esamąjį pasaulį. Tas „kaž- 
kas“ ir yra galingiausiasis Dievas... 

Čia plūdė' giliai pasinėrė. Mikas užkirto ir iš- 
traukė. Bet nieko nebuvo. Nebeleisdamas meškerės 
į vandenį, Mikas atsigulė aukštynelkas ir susidūmojo... 
Ir vėl mintis-nenuorama grįžta prie to paties dalyko. 

— Mums gamiamokslio mokytojas sakė, būk 
Dievo nesą, o pasaulis pasidaręs savaime. Nelygi- 
nant kaip vėjas kad pūsteli pagauna sausų žemių ar 
sąšlavų, pakelia, neša ir vėl meta žemėn: žiūrėk, bus 
pasidariusios ant žemės kokios figūros, kupetėlės, 
grioveliai t. ir t; taip ir pasaulyj nuolatos viskas s a- 
vaime mainosi; pasaulis pamažėli darosi vis kitoks 
ir taip po kita kitos maino savo išvaizdas; ir taip 
mainysis amžinai .. 

Taip! mandrus ir galingas buvo tas vėjelis, kurs 
iš žemės smilčių padarė man šitokių, va, - dalykų! 

Ir Mikas čia apsidairė apl.nkui po tas nepapras- 


„las gamtos grožybės. 


— Na, žmogus gal jais patikėtumei—tais niek- 
tauziais — kad proto neturėtumei. Deja, šis vis ne- 
rimsta, vis teiraujas..: Pasaulis atsirado savaime — gė- 
rai! Dabartinė jo išvaizda ir sudėtis pasidarė taipogi 
savaime— gerai! Vadinas, pasaulis jau savaime yra 


"toks, kad nuolat mainos? O ką tai reiškia, 
“ kad protas aiškiai mato, jog galėtų būti ir kitoks pa- 
“ saulis — ne nuolat besimainąs, bet nesimainąs, kaip 
"koki mašina vis vienodai beeinąs, arba net ir visai 


neeinąs, o stovįs nejudėdamas. Visi tie trys pasau- 


"liai yra visai galimi; jų kiekvienas galėtų būti 
| tikrumoj; protas tame dalyke neklysta! O kodel iš vi- 


sų trijų pasaulių, kurie yra lygiai galimi, tikrumoj yra 

anas „pirmosios rūšies“, o ne katras nors iš pasta- 
rųjų dviejų?! Mintis mums sakyte sako, jog buvo ka- 


žin kas, kas iš visų galimųjų pasaulio planų išsirinko“ 


vieną ir pagal jį padarė šitą pasaulį. Tą „kažką“ 
vadiname Dievu, 

Jeigu Dievo nebūtų, jeigu šitas pasaulis būtų 
nesutvertas, jis vienas-vienatinis ir tebūtų galimas, o 
jau kokie kiti pasauliai būtų visiškai, amžinai 


nebegalimi, nes kas juos sutvertų, kad Dievo | 


nėra? O tuo tarpu protas aiškiai mato, jog yra ga- 
limiir visai kitokie pasauliai, negu dabartinis. 
Ką sveikas protas aiškiai mato, tai yra tiesa! Vadinas 
kvaila yra ana nuomonė, būk pasaulis esąs pasida- 
ręs savaime ir būk Dievo nesą!! 

Ir Mikas piktai nusispiovė, sėdo ir lyg botagu 
kirto meškere per vandenį. Švinai greitai nuvilko 
užbarzdinę su slieku į gelmę. Žiūri Mikas—ateina di- 
dokas ešerys... Tas pats, kuriuo jis pirmiau džiaugės... 
Eina plačiai išsižiojęs... Priėjo—ir slieko lyg nebūta. 
Ir eina sau ramiai tolyn. Vaikinas užkirto ir ištraukė 
gražų besimėtantį grobį. Daro iš žilvyčio kebekliuką, 
mauna ešerį; tuo tarpu mąsto: 

— Mat, kokio būta „vėjo“! Pūstelėjo kelis sy- 
kius — padarė iš žemės dulkių šitą nenaudėlį Miką; 
pūstelėjo kelis sykius — pasidarė iš žemės ir iš oro 
ešerys; dar pūstelėjo— ir atnešė čion manė su meš- 
kere; dar paskuojį kartą—ir užmovė ant užbarzdinės 
14 mieląją žuvelę!... Oraži pasaka!:, O jie jąja tiki, tie 
netikėliai, tie neva mandragalviai! Anas vėjas nebent 
tik jų galvose švilpioja ir nebent tik ten įstengia pa- 
daryti tokių stebuklų!.. Aklas atsitikimas taip sutvar- 
kęs pasaulį! Kaipgis! Aklam viskas akla... Na ir pa- 
rodysiu aš jiems!! 

“Ir Mikas smarkiai mostelėjo ranka, lyg kardu; 
užsidėjo meškerę ant peties ir nuėjo namon, lin- 
E odamas kebeklį su žuvimi ir piktai švilpdamas kaž- 
okį smarkų maršą. 


KAI DANGUS PRASIVĖRĖ. 


Senai jau tai buvo, Kai kartais prisimenu, da- 
rosi man ir liūdna, ir graudu, ir gera. Tokių valandų 
žmogus nedaug teturi gyvenime. Lyg kad dangus 
būtų prasivėręs, ir žmogus išvydai tiesą, taip aiškiai 
išvydai, jog visi abejojimai turėjo beregint išnykti, 
kaip kad sutirptų sniego saujelė vasaros vidudienio 
kaitroje: ištirpo, ir vieta išdžiūvo — ir nebliko ma- 
žiausios žymelės... Taip, tokią valandą atsiminus, 
graudu ir gera, 

Buvo tai pati vasaros pradžia. Pabaigęs mok- 
slo metus, pavargęs, bet jausdamasis laimingas, par- 
važiavau į savo gražiąją tėviškę, į Paminėjį. Įtemptos 
jėgos atsileido. Jokio rūpesčio debesėlio galvoj. Lais- 
„va, lengva ir gera, lyg pavargusiam keleiviui, kuris, 
„sugrįžęs namon iš tolimos kelionės, nuprakaitavęs ir 
nudulkėjęs, pasineria drungnoj tynėj. 3 

Vieną vakarą, kad ypač stipriai jaučiau tą jau- 
nystos ir atostogų gėrį, ėjau pasivaikščioti per įvai- 
“ rųjį Minijos slėnį į Anelino kalną. Perėjau per auk- 
štąjį Minijos tiltą, užlipau lig vidurio kalno ir atsi- 
"gręžiau. Po kojomis — slėnis, lyg plačios, plačios 
1 upės išdžiūvęs lovis, bet dabar minkšta tankia žole 

riaugęs. Pačiu slėnio viduriu, apžėlusi tankiais karklų 
vyčių krūmais, vingiuoja švelnioji Minija. Jos bėgį 
škiai rodo akiai bekilstanti tiršta balta migla, kuri 


in 


liejas vis platyn ir platyn ir pagalios užlieja visą gra- 
žųjį slėnį. Iš tos švelniosios rūko miarės girdėti tai 
duslesnis, tai smarkesnis Ūžiančiosios krioklio verk- 
Smas ir rūgojimas. Priešais, anapus Minijos, šmėkšo 
išilgai kalno miestelis. Tiesiai prieš mane ten stovi, 
lyg ant delno, bažnytėlė, rodydama savo bone, tary- 
tum pirštu, į tamsiai žydrą gilų dangų. O ten auk- 
sinis mėnulio ratas maudosi bedugnėse ertvių gel- 
mėse ir plaukia ir plaukia, skubėdamas, pro žvainų 
žvaigždučių būrelius, tartum trokšdamas, kad kuo grei- 
čiau prabėgtų ir taip trumpa naktis ir grįžtų bran- 
gioji skaistuolė aušra, o jis tada, iš džiaugsmo išba- 
lęs, paskęstų savo laimės jūroj — dienelėj. 

Tyli miestelis. Tik mirksi languose eilė žiburių. 
Tyli mano užpakaly tamsieji gojeliai. Sumigo pauk- 
ščiai. Viena tik lakštingala pavandeny beria į ertvę 
savo dyvinąsias giesmes. 

Įsižiūrėjau, įsiklausiau, stisimąsčiau, užsimiršau„. 

Laikas bėga nepaprastai greitai. Bet nesinori 
judėti iš vietos. Rodos, žiūrėtumei čia ir klausytu- 
meis, užmiršęs pasaulį, paskendęs toje didelėje tyloj, 
kurioj liejas ir virpa, dejuoja, guodžias, apmiršia ir 
vėl iškilsta į aukštybės, lyg fejerverko stebuklas, ir 
trupa ir birsta žemėn lakštingalos giesmė. Žmogus 
susijungei | viena su gamta-motute ir gera iau jos 
prieglobstyj, toje sveikatos ir rimties jūroj, kurioj pa- 
buvęs ir atsigavęs, ir tu jauties ir sveikas, ir tvirtas, 
ir ramus... ir laimingas. 

Ir kilsta krūtinėj galinga meilės ir dėkingumo 
banga tai gamtai, tam miškui, tam slėniui, tam dan- 
gui.. Taip, dangui! Ir akys savaime kilsta tenai, kad 
dar daugiau grožio ten rastų... Ė 

7 - Grožis visur, galingas, pavergiąs. Tvarka visur 
dyvina, stebesiu pripildanti protą. Ir, rodos, jauti, 
kaip dideliausia Išmintis, permerkus viską, ir tave sy- 
kiu, gyvena-virpa visur aplinkui, kaip Jinai viešpatauja 
tose beribėse pasaulio ertvėse, siekdama nuo dan- 
gaus aukštybių neapsakomųjų ligi didjūrių gelmių 
„neišmastuojamųjų, nuo saulėtekio per begalį piotį iki 
saulėlydžio. Tiesiog jauste jauti Ją, tąją Išminiį, vi- 
sais savo jautuliais. Rodos, ištiesi ranką ir prisiliesi 
prie;Jos. Rodos, tars Jinai žodį — ir sudrebės visa 
tavo būlybė..  Ūmai, lyg skaidriausias žaibas, švys- 
teli lau per mintį, lyg dangus tau atsiveria — ir 
fėgi aiškiausią, nepakrutinamą tiesą: tai — Dievas! tai 
—amžinoji Tiesa! tai —begalinė Išmintis!.. 


Ir be galo vaikiška ir juokinga tau rodos, kad 
kai kurie žmonės sako, būk ne Dievas įkūręs tą ste- 
buklingai gražųjį pasaulį, o jis pasidaręs taip sau, 
savaime, aklai besipainiojant-besikaitaliojant medžiagos 
dalelėms! Ir tiki toj valandoj, tiki stipriausiai Dievą 
Tėvą visagalintį, dangaus ir žemės Kūrėją. 

Ir jauti sparnus tau išaugus, ir kilsti aukštai- 
aukštai viršum visų abejojimų, viršum visų bedievių 
tvirtinimų, viršum visų pasityčiojimų... Jauti savyje 
jėgos milžiniškos ir drąsos. Stotumei, rodos, prieš 
visą pasaulį ir išpažintumei tą Didijį Dievą, kurs 
tau toj valandoj toks kilnus, toks aukštas, o kartu 
"toks artimas ir brangus, jog džiaugdamasis ir galvą 
„Už Jį padėtumei net šimtą kartų! 

Graudu ir šilta, tylu ir gera pasidarė man širdy, 
„ Pakėliau sudrėkusias akis į dangų ir ilgai žiūrėjau. 
„ Paskui tariau sau širdy: „Dievas yra. Tai man vi. 
„sai aišku. Ir niekuomet neabejosiu, begu Jis yral 

Matau dabar aiškiausiai, kokios kvailos yra netikin< 
čiųjų nuomonės!“ 
Susimąstęs, palengvėli, laimingas ėjau vėlą naktį 
on. 


Praėjo daug metų, 0 tų valandėlių užmiršti ne- 
galiu. Daug teko viso ko pergyventi. Ir abejonių 
debesiai temdė sielos padangę, ir gyvenimo dulkės 
dažnai pridengdavo jos skaistybę. Daug ko žmogus 
užmiršai... Bet anos valandos Žėri iš gilios ir liūd- 
nos praeities, lyg skaisčiausios svajonės žvaigždynas... 

Duok, Dieve, dar susilaukti bent sykį gyvenime 
tokio tiesos. žaibo, kuris dar sykį pravertų man dangų 
ir ilgam sustiprintų susilpnėjusiąją širdį. O koki tai 
būtų laimė, kad tai atsitiktų mirties valandoj!, 

Taip, nedaug gyvenime tokių valandų... Ir liūdna, 
ir graudu, ir gera... Brangus Skaitytojau, tikiuos, jog 
mane supranti! ; 


MYLIMIAUSIOJO VARDAI. 


Ką kas myli, tam gražių vardų duoda. Niekas 
tokių aukštų ir“ gražių vardų neturi, kaip Viešpats 
Dievas. Matyti, jog Dievas yra buvęs žmonių labai 
labai mylėtas. Kitaip ir būti negalėjo. „Kas kaip Die- 
vas?!“ klausiame su šv. Mykolu arkangelu. Kas gali 
būti meilės vertesnis? Ir tai stipriausios, skaisčiausios! 
Todel dyvina, galingai liepsnojančia meile mylėjo Die- 
vą šventieji, Mylėjo kitados ir myli dabar. Ir tą jų 
meilę, supintąją su pagarba į gražų vainiką, reiškia 
vardai, kuriais jie Dievą vadindavo, kuriais mes da- 
bar šaltosiose savo maldose Dievą vadiname. 


0 


Apie Dievo vardus šioj vietoj bent Župšnėlį 
žodžių. Apie tą patį vardą „Dievas“ plačiau esamė 
“ kalbėję antrajame straipsnyje. Čia tik tiek bepriminsim, 
jog lietuvių žodis „Dievas“ ir lotynų „Deus“ reiškia 
„maždaug „Šviesą“. Čia tuoj mums prisimena šv. JO- 
"no evangelisto žodžiaijog Dievas yra šviesa (1Jon. 1,5). 

Bažnyčioje per pamaldas, šalip vardo „Deus“, 
girdim tariamą „Dominus“. Ką tai reiškia? Dominus 
yra tai Viešpats, Valdovas, arba, kaip kad seniau bū- 
davo sakoma, Ponas. 5 

Gana dažnai girdim kunigus bažnyčioj tariant 
„Dominus Deus Sabaoth“. Lietuviškai galim tai pasa- 
kyti „Viešpats galybių Dievas“. 

Senajame Įstatyme yra savotiškų gražių žydiškų 
Dievo vardų. Žymiausieji vardai šitie: Adonai, El, Elo- 
him, Jahve, Šaddai, 


Vardas Adonai Sen, Įstatyme vartojamas ypač 
tose vietose, kuriose norima ypatingu būdu pareikšti 
žmogaus palankumą Dievui, žmogaus pasižeminimą. 
Lietuviškai tą vardą galime išversti „Viešpats“, Reiš- 

kia jis aukščiausią Dievo valdžią, viešpatystę. 


| Varduose El,Eloah, Elohim, kuriais žydai vadinda- 
vo Dievą, iš karto matyti bendras kamienas El. Tą ka- 
“"mieną randame (kad ir iškreiptą) Dievo varduose ir 
“pas kitas rytiečių tautas: taip, pas arabus Ilah, Al - Ilah 

arba Allah; pas asyrobabiloniečius Ilu. Senajame Tes- 
 tamente tas vardas reiškia paprastai galybę. Vartoja- 
„ma paprastai ne vienskaita El, bet daugskaita Elo- 
 him aukščiausiajam Majestotūi pažymėti, kaip kad ir 
L žemės karaliai, kalbėdami viešai, sako ne Aš, o Mes. 
„Eloah yra poetiška to vardo lytis. Tais trimis vardais 
"žydai vadindavo ir kilnius, galingus žmones. 

Visų įdomiausiasis Dievo vardas Šventajame Raš- 
ie yra tas vardas, kurs yra reiškiamas keturiomis rai- 
dėmis Ihvh. Skaitytojas, tur būt, jau pats čia jaučia, 
jog tame žody kažko trūksta: juk jis taip sunku iš- 
tarti, Taip ir yra: trūksta tame žody kelių raidžių; trum- 
pai pasakius, trijų balsių. Mat, žydai balsių nerašy- 
davo, išskyrus tik vieną ženklelį i; taigi, žodžius su- 
trumpindavo; ir išeidavo šitaip, kaip kad lietuvis ra- 
šylų žmgs vietoj žmogus, arkls vietoj arklys, 
vIgt vietoj valgyt, grs vietoj „geras, taip ir toliau. 
Skaitydami tokį raštą, žydai įstatydavo reikiamąsias 
raides ir tardavo žodžius, kaip reikiant. Tik to vieno 
žodžio Ihvh žydai nedrįsdavo tarti. Mat, jie buvo radę 
Šv. Rašte tokį sakinį: Kas ištars Viešpaties vardą, te- 
gu numiršta“ (Lev. 24,16); tas sakinys buvo pasaky- 
tas Šv. Rašte apie piktžodžiavimą; kiekvienas, perskai- 
tęs visą tą Šv. Rašto vietą, gali tai suprasti, Bet žy- 
dai suprato savotiškai: būk nevalia esą tarti ano Dievo 
vardo, kurs reiškiamas raidėmis Ihvh. Todel rabinai 
ir mokydavo: „Kas taria keturių raidžių vardą su jo 
raidėmis, tas neturės dalies būsimajame amžiuje“, Ir, 
vietoj to vardo Ihvh, tardavo Adonai. Pagal žydų p>- 
davimą, sykį per metus aukščiausiasis kunigas ištarda- 
vo tą žodį šventykloje; paskutinis tai padarė Teisin- 
gasis Simeonas; rabinai sakydavo, jog, mirus Simeo- 
nui, kunigai nebetardavo ano žodžio. Todel ilgainiui 
buvo visai užmiršta, kaip reikia jį tarti. 2 

Kai kam gali tai išrodyti keista, net juokinga. 
Kad tai nepaprasta, tai nepaprasta, Bet man nė kiek 
neišrodo uoklnga, tik graudinga. Vis delto būta žmo- 
nių, kurie švenčiausiąjį ir gerbtiniausiąjį Dievo vardą 
gerbė;taip gerbėjog niekas nedrįso jo tarti, vien aukščiau- 
siasis kunigas, 0 ir tas —tik šventykloje ir po vieną 


sykį per metus! O mūsų Isikais kas darosi?! Kiekvie- 
nas piemuo, kiekvienas valkatpalaikis, kiekviena žvirblia- 
galvė panaitė, kiekvienas nieko nevertas mokiniukas 
be jokios pagarbos, be gėdos, be baimės mini nuo- 
lat by kokiuose niekuose, by kokiuose juokuose šven: 
čiausiąjį Vardą, kurį išgirdę, turėtų pulti ant kelių dan- 
gaus ir žemės, ir pragaro galybės! Iš tikrųjų, visa tau- 
ta būtų verta didelės bausmės už tokią nepagarba! 
Iš tikrųjų, geriausiasis Dievas per maž mus tebaudžia! 


Taigi, žmonės buvo užmiršę, kaip reikia tarti 
Ihvh. Paskui mokslininkai išgalvojo, reikią tarti Jeho- 


“Ką gi tas žodis Jahve reiškia? Mokslavyriai aiški- 
na, jog jis esąs kilęs iš senžydiško žodžio havah (lie- 
tuviškai — būti), „Jahve“ reiškiąs „Yra“. 


Kaip gi žmonės „sugalvojo tokiu dyvinu vardu 
pavadinti Dievą? Ne žmonės sugalvojo, tik pats Die- 
vas pareiškė Mozei, jog toks yra tikrasis Jo vardas. Mat, 
kai Dievas siuntė Mozę paskelbti izraelitams, jog Die- 
vas juos išvaduos iš Egipto nelaisvės, Mozė tarė; „Štai 
aš eisiu pas Izraelio sūnus ir pasakysiu, jiems: jūsų 
tėvų Dievas siuntė mane pas jus. Jeigu jie man pa- 
sakys: O kuo Jis vardu? — ką aš jiems atsakysiu?“ 
ir farė Dievas Mozei: „Taip pasakysi Izraelio sūnams: 
Ehieh (Esu) siuntė mane pas jus.. Jahve (Yra), Die- 
vas jūsų tėvų, Abraomo Dievas, Izaoko Dievas, Jokū- 
bo Dievas siuntė mane pas jus; toks mano vardas 
per amžius ir toks mano atminimas per kartų kartas | 
(Ex, 3,13 ir toliau), 


* 

Vadinas, vardas Jahve reiškia „Kursai yra“, kurs 
turi būtį iš savęs paties ir teikia būtį viskam, kas buvo,, 
kas yra, kas bus. š 

„Šaddai“ reiškia „Visagalis“, „Užtenkąs“. 

Vis tai vardai svetimi lietuvio ausiai. Bet ir mes 
turim gražių vardų mysimiausiajam  aukščiausiajam: 
Dievui vadinti. Ir tų vardų labai daug. Ir tų nereikia 
mokytis: kiekviena širdis, mylinti Dievą ir apsišvietusi 
sveika tikėjimo šviesa, kaip tik pajus reikalą, tuoj pati 
labai lengvai pagamins tinkamų vardų. Iš širdies pil- 
nybės lūpos kalba.Tik protas turi prižiūrėti, kad jaus- 
mas nepagimdytų kartais kokio vardo, kurs ne visai 
lepritiktų Dievo aukštybei ir šventybei. Ir dar reikia 
pridurti: protas turi būti apsišvietęs tikėjimo mokslo 
šviesa. O tada tik mylėk — o žodžiai nesulaikomai 
plauks iš tavo lūpų, lyg sriaunus upelis; tada tik są- 
kyk Dievui, ką nori, — o tavo žodžiai bus malonūs 
Jo ausiai; tada vadink savo Dievą taip, kaip tau šir- 
dis liepia, — o tie vardai bus tinkami, bus gražūs. 

Jeigu kokioj valandoj jauties esąs be galo ma- 
žas, be galo menkas, lyginantis su Dievu, ir, atsidūk- 
sėjęs, tari Dievui: „Koks Tu didis, aukščiausiasis Val- 
dovai, kilniausiasis Viešpatie!“ esi pasakęs tiesą ir pa-" 
vadinęs Dievą labai tinkamais vardais, 

Jeigu kuomet, įsižiūrėjęs į puikųjį, platųjį, galin- 
gaji pasaulį, nustebęs padūmoji, koks turi būti didis 
ir galingas tasai, kas tokį pasaulį padarė, ir tyliai šnib- 
ždi: „Dieve, Dieve Visagalis, dyvinoji Didybe!“ esi 
neapsirikęs ir pavadinęs Viešpatį tinkamai, 

Jeigu kartais stebies, kaip pasaulyj, pradedant 
nuo didžiųjų ir baigiant mažaisiais daiktais, viskas yra 
protingai ir tiksliai sutvarkyta, ir, nebištvėręs, sušunki: 
„Aukščiausioji Išmintie, koki Tu beribė!“ esi pasakęs 

šventą tiesą ir atradęs labai gražų vardą Dievui pa- 
vadinti. 

Jeigu kokią gražią dieną ypač aiškiai pajunti, jog 
pasaulis yra labai gražus, ir padūmoji: „Pasaulis yra 
gražus; tai koks gi beturi būti gražus pats jo Tvėrėjas, 
toji begalinė Tobulybė, bekraštė, bedugnė Grožybė!“ 
esi pamintijęs gilią tiesą ir radęs tinkamą Dievui 
pavadinimą. 

Kai bažnyčioj nuo širdies tari kartu su kunigu: 
„Sventas, šventas, šventas Viešpats galybių Dievas!“ 
tari dar kitą Dievo vardą, nes Dievas iš tikrųjų yra 
pati Šventybė ir neapsakoma! 

Kai esi kuomet nusidėjęs, o pajunti gėdos, bai- 
mės ir gailesio, ir, pasitikėdamas, šaukies į Dievą: 
„Gailestingiausiasis pasigailėk, atleisk, priimk mane 
Šėl savo sūnum!“ vėl esi nesuklydęs, esi ištaręs tikrą 
ir aukštą Dievo vardą. 

Eidamas kryžiaus kelius ar šiaip jau dūmodamas 
apie Kristaus kančią, pajunti, jog be galo yra geras 
Dievas, kurs nepagailėjo net vienatinio savo Sūnaus 
— "atidavė ]į-kančiai ir mirčiai, kad mus menkuosius 
ir nedoruosius išgelbėtų nuo amžinosios nelaimės; ir, 
nebesuturėdamas savo stebesio ir dėkingumo, vien 
bekartoji sielos gilumoj: „Gerybe, negirdėta, neap- 
sakoma Gerybe!“ esi pajutęs tiesą ir pasakęs vieną 
gražiausiųjų Dievo vardų! 

Kai, priėmęs šventąją Komuniją (duok, Dieve, 
kad tai dažnai tau atsitiktų!), pajunti, kaip krūtinėj 
tvinsta dėkingumas ir meilė, ir veržias pro lūpas karš- 
šiausi meilės žodžiai; ir tu dręsi pavadinti Visagalin- 
tijį Amžinąjį savo Mylimiausiuoju — laimingas! radai 
tokį brangų, tokį gražų Dievo vardą, jog vertas jis 
kartoti per amžius be paliovos! laimingas! už tokį p2- 

sakymą, už tokius jausmus Dievas tau dangų at. | 
vers! laimingas! toj valandoj, kai iš širdies gilumos 
tarei tą vardą, pasidarei ypač mylimu Dievo sūnumi, 
o Jis — geriausiuoju tavo Tėvu ir Prieteliu! 

Dieve! Dieve! argi galime pradrįsti vadinti 
Tave tokiais paprastais, tokiais kasdieniais, tokiais 
mums artimais, per drąsiais, o tokiais mums brangiais 
ir saldžiais vardais?! Mes, žemės dulkės! Ką sakau, 
dulkės! — mes, žemės purvas ir atmatos! O Tu, Die- 
ve, — aukščiausias, Švenčiausias, gražiausiąs!! 

Dieve, Dieve! nors mus baimė ima, nors šiur- 
puliai per kūną bėga, tačiau širdis neatsispiriamai mus 
verčia — ir mes, giliai jausdami savo nevertybę, su 
gėdos nudažytais v idais, tyliai-tyliai kartojamė (ir kar- 
tosime, ir amžinai kartosime, ir niekas, net mirtis, mūsų 
nesuturės!): „Mieliausiasis! Brangiausiasis!!: Vienatinis! 
Mūsų Džiaugsme! mūsų Laime! mūsų Meileli“ 

Tai — mieliausia mūsų ausiai muzika! tai — sal- 
džiausias mūsų širdžiai pasigėrėjimas!... Ne! tegu visi 
žmonės išgirsta! tegu visus džiaugsmas ir meilė pa- 
gauna, kaip audra! tegu po visą pasaulį griausmais 
skamba tie žodžiai!! Nėr ko mums gėdėtis, nėr ko 
bijotis:? pats Dievas liepė mums save vadinti Tėvu! 
pats mus pavadino savo prieteliais! pats liepė mums 
save mylėti! pats muš mylėjo taip, jog nepagailėjo 
mums Brangiausio, ką turėjo! 

Taigi, drąsiai, galingai ir amžinai giedos mūsų 
siela tą saldžiausiąją giesmę: „Mieliausiasis! Brangiau- 
siasis! Vienatinis! mūsų Džiaugsme! mūsų Laime! mūsų 
Meile dabar ir per amžių amžius!“ TR 

KAM ŽMOGUS GYVENA? 


Tikinčiam labai lengva į tą klausimą atsakyti. 
Kiekvienas mažas vaikas, kurs yra pradėjęs mokytis 
katekizmo, greitai atšautų: „Kad Dievą garbintų, my- 
lėtų, darytų, ką yra Dievas įsakęs, o paskiau Dievą 
danguje regėtų“. Lengva mums atsakyti del to, kad 
tikėjimas yra mums tą atsaką patiekęs. 

Ne taip lengva atsakyti į aną klausimą netikin- 
tiems Dievo. 

Iš tikrųjų: kad Dievo nebūtų, kad žmogus būtų 
tik taip savaime atsiradęs žemėje, kaip burbulas ant 
vandens, kam tada žmogus gyventų? koks būtų žmo- 
gaus tikslas? 

Vieni netikintieji atsako: „Kam žmogus gyvena? 
Gi ot taip sau! Niekas nėra žmogui nė kokio tikslo 
paskyręs, del to kad už žmogų aukštesnės būtybės 
nėra! O kam žmogus gyvena? Niekam, o geriau pa- 
sakius, kam nori — tam. Tik jau labai kvailas būtų 
žmogus, kad per 14 trumpąjį gyvenimą darbuotųs, 
kaip darbo arklys, vargtų, kankintųs, o nepasirūpintų 
pasigaminti kuo daugiausia turto, linksmybių, pasi- 
gėrėjimų — žodžiu sakant, laimės: juk kiekvienas va- 
balėlis laimės geidžia!“ 

Išklausęs tokį atsaką, rimtas ir išmintingas žmo- 
gus tik nusišypsos su pasigailėjimu ir padūmos: „Oi, 
neprotingas, neprotingas varguoli! Na, ir kas, kad tu 
įgysi daug turtų, kad nuolat lėbausi, linksminsies, 
naudosies visokiais gėriais? Na, pasidžiaugsi tuo viskuo 
keletą ar keliolika metų, daug-daug, jei kelias dešimtis... 
Ir kas toliau? Būsi visomis tomis „gerybėmis“ per- 
sisotinęs; jos bus tau taip įgrisusios, jog net koktu. 
Būsi įgijęs tiek riebaus kūno, jog nė į žmogų beveik 

nebpanašus būsi, o greičiau į kokį peniukšlį: vos be- 
pavaikščiosi, puškuodamas ir prakaituodamas; širdis 
vos beplasnos, taukų spaudžiama; kvapo nebatgauda- 
mas, slopte slopsi., Arba, L aa an eriniė žo a 
kliavęs, būsi visai nustojęs sveikatos, išdžiūvęs, su- 
linkęs, dvokiąs; gal gyvas pūsi, pasigaminęs kokią 
biaurią ligą, ir būsi pavirtęs puskvailiu... O kas toliau? 
Zinoma, mirsi — ir kas beliks iš tavęs? Ar manai, 
jog tave bent maloniai minės kas? Vieni pasijuoks: 
krito galų gale tas gyvulys! Kiti, pasibiaurėdarai, sakys: 
gurai, kad ta siurbėlė, tas tranas, tas niekšas buržu- - 
jus galų gale pasirinko! senai taip jam reikėjo! O vai- 

kai, kuriems būsi palikęs apnaikintą ar visai sunaikintą 

turtą, kurių nebuvai išmokęs darbo dirbti, o tik tin- 

giniauti, puoštis ir lėbauti, kuriems būsi palikęs, kaipo 

brangų atminimą apie tėvelį, silpną liguistą kūną ir 

silpną protą: tie vaikai ką manys ir sakys apie tave? 

ar, manai, paminės geru žodžiu? Ne, jie ne kartą vien 

gal pašieps tave ir, liedami pasibiaurėjimą ir neapy- 

kantą, keiks nevykusįjį savo gimdytojąl Taigi, kam 

būsi gyvenęs? Argi tam, kad paliktumei, supuvęs, dul- 

kių saujelę ir tokį atminimą?! Argi toks gyvenimo 

tikslas ko vertas?!“ 

Protingesnysis netikėlis pasakys: „Kam taip per 
daug, taip neprotingai lėbauti! Galima pagyventi ma- 
loniai, šiltai, sočiai, linksmai ir laimingai, bet ir saiko 
neperpildyti: tuomet ir pačiam nieko pikto nebus, ir 
vaikams paliksi gerą palikimą, o ir kitems žmonėms 
gali tekti nuo tavo stalo nemaža gardžių kąsnelių.“ 

Bet ir į tokį kalbėjimą galima atsakyti: „Na, ir 
kas toliau? Gyvenimas toks trumpas, o mirtis jau lau- 
kia savo valandos ir ateis būtinai! Išnyksi — ir ko 
vertas bus buvęs tavo gyvenimas? Ar labai gražus, 

aukštas, kilnus ir naudingas bus buvęs? Ar ne tuš- 
tybių tuštybės?! Ar verta žmogui ir gyventi? Juk toks 
gyvenimas nelabai tesiskiria nuo gyvenimo pirmojo 
iš eilės gyvulėlio! 

Kitas netikįs atsakys: „Galima ir kitaip laimingai 
gyventi; galima ne tik savim rūpintis, bet ir kitais 
žmonėmis: galima darbuotis mokslų dirvoje, stengtis 
išrasti naujų priemonių, kurios palengvintų ir page- 
rintų žmonių gyvenimą; galima platinti apšvietą ir 
kelti gerovę — žodžiu sakant, galima kelti ir platinti 
kultūrą: ir žmonijai bus naudinga ir gera, ir pačiam; 
žmonės jausis laimingesni, bus tau dėkingi ir garbins 
tave; ir tau bus tai labai malonu — jausies tiesiog 
laimingas; būsi garsus prie gyvos galvos, o ir numi- 
ręs nebūsi užmirštas.“ 

Tačiau ir į tai reikia atsakyti: „Ir kas iš to? Tavo 
gyvenimas prabėgs — ir tavęs nebebus žemėj. Ir ar 
tave tada šildys, kad žmones tave garbina, kad jiems 
per tave dabar geriau gyventi? Ką tau reikš, kad tu 
gyvenime džiaugeis valandėlę tokiais dalykais? kad 
triūsei ir vargai? Juk tavęs jau nebėra — ir ar ne 
bergždžias buvo tavo darbas?“ 

Kitas netikįs gyvenimo tikslą gal aiškins šitaip: 
„Aš matau daug aukštesnį žmogaus uždavinį: žmo- 
gus gyvena tam, kad pats tobulintųs, taptų doras ir 
kilnus ir kad kitus žmones tobulintų; žmogus turi, 
užmiršęs save, tarnauti kitiems, šluostyti varguolių 
ašaras, mažinti jų vargą!“ 

Gražu, ką ir besakyti! Bet tik tuomet tai visa 
tikslu ir protinga, jeigu yra Dievas, aukščiausioji 
Tiesa, kurs sako: „Taip, toks gyvenimas yra tikrai 
protingas, gražus ir naudingas!“.. Bet juk netikėlis 
Dievo nepripažįsta; netikėliui žmogus toki pat būtybė, 

kaip kad, pavyzdžiui, kempinė ant beržo ar pelėsai 
kokiame kampe; tik kad žmogaus kūnas daug daugiau 
įvairių dalių turi: tik kad žmogus yra daug gudresnė 
mašina. Taigi, ar protinga būtų, jeigu Dievo nėra, 
save užmiršus, kitiems tarnauti, rūpintis nuskurdėliais, 
sielotis, vargintis? Ar ne tiksliau tada būtų leisti, kad 
greičiau pražūtų visi pavargėliai, visi luzgiai, visi ligui- 
stieji ir silpnieji?! It kam tuomet būtų verta rūpintis 
kokia ten dorybe?! Juk dorybės tuomet ir būti ne- 
galėtų! Juk visi žmonių pasielgimai būtų tada ne dori 
ar blogi, tik naudingi ar kenksmingi; jeigu man nau- 
dingi, tai gerai, jeigu man kenksmingi, tai kas kitiems 
rūpi, jeigu kitiems kenksmingi, tai kas man rūpi! . 
| 
į 


Taip mąstytų bedievis, kurs tik nuosekliai gal- | 
votų. Pagal tai ir elgtųs. Žmonės, tikėjimo nustoję, 
taip paprastai ir elgias. Tai yra matęs kiekvienas, kas 
yra gyvenęs ten, kur daug netikėlių. . 
Tai kam gi žmogus gyvena? ( 
Tas klausimas ypač veržias į galvą, kad ii L 
pagalvoji apie tuos milijonus paprastųjų žmonių, ku- 
rie per visą savo gyvenimą nieko kito neįstengia pa- 
daryti savo sunkiuoju darbu, kaip tik save šiaip-taip 
aprėdyti, pavalgydinti, pauginti vaikų, kurie per visą 
savo gyvenimą tą patį darys, ir taip diena po dienos 
vilktis per gyvenimą, kad pagalios mirtų! . 

Dar smarkiau veržias tas klansimas: kam žmo- 
gus gyvena žiūrint į kokius vargšus ligonis, kurie pervisą 
gyvenimą serga, negali darbo dirbti ir esti vien sun- 
kybė sau ir kitiems! 

Kam jie gyvena?! i 

Ir iš tikrųjų, jeigu Dievo nėra, tai kam gyventi? 
Kam darbuotis, vargti, save kankinti, stengtis būti 
doram, stengtis kitus dorinti? kam šelpti vargdienius, 

rūpintis negaluojančiais?! kam užsiimti mokslais, viso+ 
kiais išradimais, tiesti kelius, statyti mašinas, dirbtu- 
ves, "miestus? kam rašyti knygas, eiles? kam tapyti 
paveikslus? kam tverti gražią muziką ir t. t? Juk vis 
tai tuščias darbas: nežinome, ar ilgai žmonės tuo pa- 
sidžiaugs: juk, kaip mokslo vyrai sako, gal allėks 
kuomet koki kometa ir nunuodys, kas gyva žemėje; 
arba atlėks koks dangaus skritulys, susitiks su mūsų 
žemele — ir abudu sudegs... Ir žmonių nė žymės 
nebliks, nei jų miestų, nei jų mašinų, nei knygų, nei 
paveikslų... Tai kam juos gaminti? 

Ir, apskritai, kam žmonės gyvena čia žemėje?! 

Ir, nors kažkaip laužytų galvą vargšai bedieviai, 
nors kažkaip iškalbingai šnekėtų, vis neįstengtų atsa- 
kyti į aną baisųjį klausimą taip, kad žmogaus širdis 
nurimių, kad žmogus galėtų ramiai ir linksmai im- 
tis savo darbo ir linksmai eiti savo keliu. 

Gali žmogų nuraminti šitame dalyke vien ti- 
kėjimas. 

Tikėjimas sako: yra Dievas, kurs tave sutvėrė ir 
tau paskyrė tokį ar kitokį gyvenimą, tokį ar kitokį 
likimą; tik pagerbk Dievo valią, daryk. ištikimai, ką Jis 
yra tau paskyręs, gyvenk taip, kaip Jis nori — ir gali 
būti vamus ir linksmas: tavo gyvenimas nebus bergž- 
džias ir nenaudingas, priešingai, bus doras Ir aukštas, 
ir naudingas, nes pagarbins Dievą, o tau pagamins 
Jamės; ir ne tik trumpos šiame gyvenime ramybės ir 
dvasios linksmybės, bet dideliausios laimės danguje, 
kuri niekada nebepasibaigs! 

Sv. Dvasia sako: Tarne geras ir ištikimas,.. įeik 
į tavo Viešpaties džiaugsmą (Mat. 25,21). 

Džiaugsis jūsų širdis, ir jūsų džiaugsmo niekas 
aeatims nuo jūsų (Jon. 16,22). 

